इस बार शिप-25 को स्पेस में भेजेंगे मस्क, पिछले लॉन्च में विस्फोट हो गया था
SpaceX Rolls Next Starship Prototype; Prepares for Another Test of its Starship Vehicle स्पेसएक्स अपने स्टारशिप व्हीकल के एक और टेस्ट की तैयारी कर रहा है। इस बार वो सुपर हेवी व्हीकल बूस्टर 9 और शिप 25 को स्पेस में भेजेगा।
स्पेसएक्स अपने स्टारशिप व्हीकल के एक और टेस्ट की तैयारी कर रहा है। इस बार वो सुपर हेवी व्हीकल बूस्टर 9 और शिप 25 को स्पेस में भेजेगा। स्पेसएक्स के स्टारशिप स्पेसक्राफ्ट और सुपर हैवी रॉकेट को कलेक्टिवली 'स्टारशिप' कहा जाता है। ये एक रीयूजेबल ट्रांसपोर्टेशन सिस्टम है। इसमें एडवांस्ड रेप्टर इंजन लगे हैं। स्पेसएक्स ने वीडियो रिलीज कर ये जानकारी दी है।
18 मई को कंपनी ने शिप 25 को साउथ टेक्सास में अपने स्टारबेस साइट पर एक सबऑर्बिटल पैड पर मूव किया था। इसके अगले दिन यानी 19 मई को वॉटर कूल्ड स्टील प्लेट पर इसके 6 रेप्टर इंजनों का स्टैटिक फायर टेस्ट किया गया। स्टैटिक फायर एक कॉमन प्रीफ्लाइट टेस्ट है, जिसमें व्हीकल के इंजन को थोड़ी देर के लिए चालू किया जाता है।
2 महीने में लॉन्च के लिए तैयार हो जाएगा स्टारशिप
एलन मस्क ने लॉन्च के अपडेट की जानकारी देते हुए बताया कि 'मेजर लॉन्चपैड अपग्रेड लगभग एक महीने में पूरा हो जाना चाहिए। फिर पैड पर रॉकेट टेस्टिंग का एक और महीना, फिर स्टारशिप की दूसरी उड़ान।' यानी जुलाई -अगस्त में स्टारशिप फिर उड़ान भर सकता है।
20 अप्रैल के टेस्ट में स्टारशिप एक्सप्लोड हो गया था
इससे पहले 20 अप्रैल को स्टारशिप का पहला ऑर्बिटल टेस्ट किया गया था। इस टेस्ट में बूस्टर 7 और शिप 24 को लॉन्च किया गया था। हालांकि स्टारशिप लिफ्ट ऑफ के 4 मिनट बाद गल्फ ऑफ मैक्सिको के करीब 30 किलोमीटर ऊपर एक्सप्लोड हो गया था। स्टारशिप के फेल होने के बाद भी स्पेसएक्स हेडक्वार्टर में एलन मस्क और एम्प्लॉइज खुशी मना रहे थे।
ऐसा इसलिए क्योंकि रॉकेट का लॉन्चपैड से उड़ना ही बड़ी सफलता थी। स्टेनलेस स्टील से बने स्टारशिप को दुनिया के सबसे अमीर कारोबारी एलन मस्क की कंपनी स्पेसएक्स ने बनाया है। ये दुनिया का सबसे ऊंचा और ताकतवर रॉकेट है। एलन मस्क ने भी स्टारशिप लॉन्च से दो दिन पहले कहा था- सफलता शायद मिले, लेकिन एक्साइटमेंट की गारंटी है।
स्टेज सेपरेशन में आई थी परेशानी
स्पेसएक्स ने कहा था- स्टेज सेपरेशन से पहले स्टारशिप ने रैपिड अनशेड्यूल्ड डिसअसेंबली एक्सपीरिएंस की। इस तरह के एक टेस्ट के साथ, हम जो सीखते हैं उससे सफलता मिलती है। आज का टेस्ट हमें स्टारशिप की रिलायबिलिटी में सुधार करने में मदद करेगा। टीमें डेटा को रिव्यू करना जारी रखेंगीं और अगले फ्लाइट टेस्ट की दिशा में काम करेंगी।
लिफ्टऑफ के 4 मिनट बाद रॉकेट को नष्ट किया
लॉन्च पैड को ज्यादा नुकसान नहीं, फिर लॉन्च को तैयार
लॉन्च के फेल होने के बाद 29 अप्रैल को ट्विटर स्पेस पर मस्क ने कहा था कि 'लॉन्च मोटे तौर पर मेरी उम्मीद के मुताबिक था, और शायद मेरी उम्मीदों से थोड़ा ज्यादा था।' ऐसी भी खबरें थी की लॉन्च पैड को काफी नुकसान पहुंचा है। इसपर मस्क ने कहा था- लॉन्च पैड को नुकसान इतना कम है कि स्टारशिप कुछ ही महीनों में फिर से उड़ान भरने के लिए तैयार हो सकता है।
स्टारशिप इंसानों को मंगल पर पहुंचाएगा
ये लॉन्चिंग इसलिए अहम है क्योंकि ये स्पेसशिप ही इंसानों को इंटरप्लेनेटरी बनाएगा। यानी इसकी मदद से पहली बार कोई इंसान पृथ्वी के अलावा किसी दूसरे ग्रह पर कदम रखेगा। मस्क साल 2029 तक इंसानों को मंगल ग्रह पर पहुंचाकर वहां कॉलोनी बसाना चाहते हैं। स्पेसशिप इंसानों को दुनिया के किसी भी कोने में एक घंटे से कम समय में पहुंचाने में भी सक्षम होगा।
दुनिया का सबसे पावरफुल व्हीकल 
स्टारशिप अब तक का डेवलप दुनिया का सबसे पावरफुल लॉन्च व्हीकल है। ये पूरी तरह से रीयूजेबल है और 150 मीट्रिक टन भार ले जाने में सक्षम है। स्टारशिप सिस्टम 100 लोगों को एक साथ मंगल ग्रह पर ले जाएगा।
स्टारशिप से जुड़ी ये खबर भी पढ़ें...
सबसे ताकतवर रॉकेट में लॉन्चिंग के 4 मिनट बाद विस्फोट
दुनिया का सबसे ताकतवर रॉकेट लिफ्ट ऑफ के 4 मिनट बाद गल्फ ऑफ मैक्सिको के 30 किलोमीटर ऊपर एक्सप्लोड हो गया। इसे शाम करीब 7 बजे टेक्सास के बोका चिका से लॉन्च किया गया था। ये स्टारशिप का पहला ऑर्बिटल टेस्ट था। पूरी खबर यहां पढ़े...